NTEs forretningsvirksomhet er lagt i de tre heleide datterselskapene NTE Energi AS, NTE Marked AS, NTE Elektro AS. Fylkeskommunen forplikter NTE til å bidra som regional utviklingsaktør i Nord-Trøndelag. NTE er derfor medeier i en rekke selskaper som driver ulik virksomhet i fylket, og driver utstrakt sponsing av ideell virksomhet. NTE var sterkt engasjert i ScanWind Group AS, en fabrikant av vindturbiner. De senere årene har virksomheten i NTE blitt utvidet til å omfatte områder som bredbånd og internasjonal engineeringvirksomhet.